ประกาศคณะกรรมการวิชาชีพสาขาการแพทย์แผนจีนประกาศคณะกรรมการวิชาชีพสาขาการแพทย์แผนจีนฉบับที่ ๑/๒๕๕๔เรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขาการแพทย์แผนจีนพ.ศ. ๒๕๕๔ อาศัยอำนาจตามความในมาตรา ๒๓ (๑๑) แห่งพระราชบัญญัติการประกอบโรคศิลปะพ.ศ. ๒๕๔๒ ประกอบกับมาตรา ๑๑แห่งพระราชกฤษฎีกากำหนดให้สาขาการแพทย์แผนจีนเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๕๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแพทย์แผนจีนจึงออกประกาศไว้ ดังต่อไปนี้ข้อ ๑ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนในประเทศไทยที่ได้รับอนุญาตให้จัดตั้งตามกฎหมายและผลิตบัณฑิตปริญญาสาขาการแพทย์แผนจีน ยกเว้นสถาบันการศึกษาของต่างประเทศส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายถึงคณะกรรมการวิชาชีพสาขาการแพทย์แผนจีนหมวด ๑การรับรองสถาบันการศึกษา ข้อ ๒ สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้ข้อ ๓ การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพกระทรวงสาธารณสุขสำหรับสถาบันการศึกษาของเอกชนให้เจ้าของ ผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๔ ให้สถาบันการศึกษายื่นคำขอการรับรองสถาบันการศึกษาพร้อมแบบประเมินตนเองตามแบบที่กำหนดท้ายประกาศนี้ ณสำนักสถานพยาบาลและการประกอบโรคศิลปะ กรมสนับสนุนบริการสุขภาพ กระทรวงสาธารณสุขข้อ ๕ ให้คณะกรรมการวิชาชีพแต่งตั้งคณะอนุกรรมการวิชาชีพสาขาการแพทย์แผนจีนด้านการตรวจประเมินสถาบันการศึกษาประกอบด้วย ผู้แทนคณะกรรมการวิชาชีพ ๒ คนผู้แทนคณะอนุกรรมการวิชาชีพสาขาการแพทย์แผนจีน ด้านพัฒนาวิชาการและมาตรฐานวิชาชีพ๒ คน ผู้แทนคณะอนุกรรมการวิชาชีพสาขาการแพทย์แผนจีนด้านการพิจารณาขึ้นทะเบียนและจัดสอบความรู้ ๑ คนคณะอนุกรรมการวิชาชีพสาขาการแพทย์แผนจีน ด้านการพิจารณาจรรยาบรรณแห่งวิชาชีพ ๑ คนและผู้แทนสำนักสถานพยาบาลและการประกอบโรคศิลปะ ๒ คนโดยให้ผู้แทนสำนักสถานพยาบาลและการประกอบโรคศิลปะเป็นอนุกรรมการวิชาชีพและเลขานุการทั้งนี้ ให้ประธานกรรมการวิชาชีพเป็นผู้เลือกประธานอนุกรรมการวิชาชีพสาขาการแพทย์แผนจีนด้านการตรวจประเมินสถาบันการศึกษาข้อ ๖ ให้คณะอนุกรรมการวิชาชีพสาขาการแพทย์แผนจีนด้านการตรวจประเมินสถาบันการศึกษา มีหน้าที่ตรวจแบบประเมินตนเองของสถาบันการศึกษาทำการตรวจประเมินและให้คำแนะนำในการพัฒนาสถาบันการศึกษาพร้อมเสนอความเห็นต่อคณะกรรมการวิชาชีพให้แล้วเสร็จภายใน๑๒๐ วัน นับแต่วันที่ได้รับแบบประเมินตนเองจากสถาบันการศึกษาข้อ ๗ ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่น ค่าเบี้ยเลี้ยง ค่าเดินทาง ค่าตอบแทน และค่าที่พักของคณะอนุกรรมการวิชาชีพสาขาการแพทย์แผนจีน ด้านการตรวจประเมินสถาบันการศึกษาตามที่จ่ายจริง แต่ไม่สูงกว่าอัตราที่ทางราชการกำหนดหมวด ๒เกณฑ์การรับรองสถาบันการศึกษา ข้อ ๘ สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์มาตรฐานที่คณะกรรมการวิชาชีพประกาศกำหนดข้อ ๙ คณะกรรมการวิชาชีพต้องออกหนังสือการรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การรับรองสถาบันการศึกษาตามเกณฑ์มาตรฐานที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ ๕ ปี นับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๐ หากผลการประเมินสถาบันการศึกษาของสถาบันการศึกษาใดไม่ผ่านตามเกณฑ์การรับรองสถาบันการศึกษาสถาบันการศึกษานั้นจะต้องทำการปรับปรุงแก้ไขให้เป็นไปตามเกณฑ์มาตรฐานที่คณะกรรมการวิชาชีพกำหนดในข้อ ๘ ให้แล้วเสร็จภายใน ๑๘๐ วัน นับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพสาขาการแพทย์แผนจีนด้านการตรวจประเมินสถาบันการศึกษาหากยังไม่ผ่านการประเมินตามกำหนดเวลาในวรรคหนึ่งหรือไม่ดำเนินการปรับปรุงแก้ไขให้แล้วเสร็จตามระยะเวลาที่กำหนดสถาบันการศึกษาต้องยื่นคำขอการรับรองสถาบันการศึกษาใหม่ข้อ ๑๑ สถาบันการศึกษาจะต้องยื่นคำขอการรับรองสถาบันการศึกษาพร้อมแบบประเมินตนเองเพื่อขอรับการประเมินการรับรองสถาบันการศึกษา ล่วงหน้าไม่น้อยกว่า ๙๐วันก่อนครบกำหนด ๕ ปี นับแต่วันที่ออกหนังสือรับรองสถาบันการศึกษาถ้าหากสถาบันการศึกษาใดมีการปรับปรุงหลักสูตรของสถาบันการศึกษา สถาบันการศึกษานั้นจะต้องยื่นคำขอการรับรองสถาบันการศึกษาใหม่ทุกครั้งในกรณีที่สถาบันการศึกษายื่นคำขอมาแล้วแต่คณะกรรมการวิชาชีพพิจารณายังไม่แล้วเสร็จภายในระยะเวลาที่กำหนดในข้อ ๖ให้ถือว่า คณะกรรมการวิชาชีพให้การรับรองจนกว่าผลการพิจารณาจะเป็นอย่างอื่นข้อ ๑๒ การรับรองสถาบันการศึกษาของต่างประเทศให้ผู้สำเร็จการศึกษาจากต่างประเทศยื่นหลักสูตรการศึกษาระดับปริญญาหรือประกาศนียบัตรเทียบเท่าปริญญาสาขาการแพทย์แผนจีนของสถาบันการศึกษาจากต่างประเทศและผลการศึกษาหลักสูตรการแพทย์แผนจีน ไม่ต่ำกว่า ๕ ปี ต่อคณะกรรมการวิชาชีพสาขาการแพทย์แผนจีนคณะกรรมการวิชาชีพสาขาการแพทย์แผนจีนจะพิจารณาให้การรับรองสถาบันการศึกษาของต่างประเทศตามเกณฑ์มาตรฐานหลักสูตรการแพทย์แผนจีนโดยนำข้อ ๘ มาใช้บังคับโดยอนุโลมสถาบันการศึกษาของต่างประเทศที่มีการจัดการเรียนการสอนหลักสูตรการแพทย์แผนจีนตามเกณฑ์มาตรฐานหลักสูตรการแพทย์แผนจีนการรับรองสถาบันการศึกษาให้เป็นไปตามที่คณะกรรมการวิชาชีพประกาศกำหนดหากสถาบันการศึกษาของต่างประเทศใดที่ยังไม่ได้รับการรับรองสถาบันการศึกษาจะต้องดำเนินการตามวรรคแรกและวรรคสองข้อ ๑๓ สถาบันการศึกษาที่คณะกรรมการวิชาชีพได้ให้การรับรองสถาบันการศึกษาก่อนวันที่ประกาศนี้ใช้บังคับให้ถือว่าสถาบันการศึกษานั้นได้การรับรองตามประกาศนี้และให้มีอายุ ๕ ปี นับแต่วันที่ประกาศนี้ใช้บังคับ และให้นำความในข้อ ๑๑มาใช้บังคับโดยอนุโลมข้อ ๑๔ ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดข้อ ๑๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๕ มีนาคม พ.ศ. ๒๕๕๔นาวาอากาศตรีบุญเรือง ไตรเรืองวรวัฒน์ประธานกรรมการวิชาชีพสาขาการแพทย์แผนจีน[เอกสารแนบท้าย]๑. คำขอการรับรองสถาบันการศึกษาที่เปิดสอนหลักสูตรปริญญาหรือประกาศนียบัตรเทียบเท่าปริญญาตรีสาขาการแพทย์แผนจีน๒. หนังสือรับรองสถาบันการศึกษาที่จัดการเรียนการสอนหลักสูตรปริญญาสาขาการแพทย์แผนจีน(ดูข้อมูลจากภาพกฎหมาย)ปริยานุช/ผู้จัดทำ๒ สิงหาคม ๒๕๕๔ณัฐวดี/ตรวจ๒ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๘ ง/หน้า ๑๖/๑๔ กรกฎาคม ๒๕๕๔